Pyy maailman lopulla
Maailman eläimiä luodessaan oli Jumala ensinnä tehnyt pyyn niin isoksi, että kun pyy pyrähti, niin maa järehti. Mutta pyy rupesi ylpeilemään ja ylenkatsomaan kaikkia muita luonto-kappaleita. Silloin Luoja rangaistukseksi määräsi, että pyyn piti ehtimiseen kadottaman lihaansa, joka piti annettaman muille eläimille lisäksi. Joka eläimessä on nyt kappale pyyn-lihaa. Mutta itse pyy vähenee vähenemistään maailman loppuun saakka.

Y[rjö Koskinen].

Lähde: Suometar 5.3.1858.

Novellit
Yrjö Koskinen
Suometar
1858